Fransiyadagi teraktlarda halok bo‘lganlar soni 150 kishidan oshdi

Fransiya poytaxti Parijdagi teraktlar qurbonlari soni 150 kishidan oshdi. Bu haqda Le Parisien nashriga tayanib, ”Gazeta.ru” xabar bermoqda.

Oldinroq “Bataklan” teatrida 100 ga yaqin, “Stad-de-Frans” stadioni atrofidagi portlashlar va shaharning boshqa nuqtalaridagi otishmalarda o‘nlab kishilar halok bo‘lgani ma’lum qilingandi.

Parijda favqulodda holat joriy etilgan. Fransiya chegaralarni yopib, ko‘chalarga qo‘shinlarni chiqarmoqda.